Държавен вестник, бр. 88, 2023 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  88
се придружават от пояснение за различията 
между заместващите и заместваните стра-
ници. Когато се заличават текстове и/или 
се извършват незначителни корекции, про-
мените могат да се направят върху копие от 
съответната страница на заявката, но само 
при условие че не се нарушават яснотата и 
възможността за директно репродуциране 
на тази страница. Когато в резултат на про-
мяната отпада цяла страница, тази промяна 
може да бъде съобщена в писмо, без да се 
представят заместващи страници.
(9) При внасяне на промени в претенциите 
в придружително писмо трябва да се посочат 
точно тези части на описанието, които дават 
основания за внесените промени.
(10) При настъпила промяна в идентифика-
ционните данни на заявителя след подаването 
на заявката заявителят уведомява Патентното 
ведомство в 7-дневен срок съгласно чл. 4а, 
ал. 2 от ЗПРПМ, като подава искане за впис-
ване на промяната в Държавния регистър на 
полезните модели, без да се подава искане за 
промяна в заявката.
(11) При настъпила промяна в адрес на 
пълномощник той съобщава за нея в про-
изводството по заявката в 7-дневен срок от 
вписването є в съответния регистър, без да 
подава искане за промяна в заявката.
Оттегляне на заявката
Чл. 75. (1) Оттеглянето на заявката по 
чл. 43 от ЗПРПМ може да се осъществи, ко-
гато по заявката:
1. има категорично и недвусмислено заяв-
ление, което не съдържа допълнителни усло-
вия за оттеглянето и е подписано от всички 
заявители съгласно чл. 13, ал. 1 от ЗПРПМ 
или от пълномощник с изрично писмено 
пълномощно за извършване на оттеглянето;
2. не е постъпило искане за прехвърляне 
на права или е постъпил такъв документ, 
но заявлението за оттегляне е подписано 
от правоприемниците или от техните пъл-
номощници, като се изчаква вписване на 
прехвърлянето по приложимия ред.
(2) Когато са изпълнени изискванията на 
ал. 1, заявлението за оттегляне се уважава и 
се взема решение за прекратяване на произ-
водството по заявката.
(3) Когато някое от условията по ал. 1 не 
е изпълнено, това се съобщава на заявителя. 
Ако заявителят не отговори или не изпълни 
това условие в 14-дневен срок, производството 
по заявката продължава, като заявителят се 
уведомява за това.
Раздел IV
Право на приоритет. Единство
Право на приоритет
Чл. 76. (1) Правото на приоритет се при-
знава от датата на подаване на заявка за 
полезен модел, която е с установена дата на 
подаване. Всяка заявка с установена дата на 
подаване може да послужи за ползване на 
право на приоритет.
(2) Когато по заявката не е претендиран 
приоритет, за приоритетна дата се приема 
установената дата на подаване на заявката.
(3) Правото на приоритет се доказва в 
тримесечен срок от подаване на заявката с 
представяне на приоритетно свидетелство, 
което съдържа точно копие на предходната 
заявка, от която се претендира за приоритет, 
и удостоверение, издадено от компетентния 
орган на държава – членка на Парижката 
конвенция или на Световната търговска ор-
ганизация, в която е подадена предходната 
заявка. Удостоверението трябва да доказва, 
че представеното копие съответства точно на 
оригиналното описание, претенции и чертежи 
на предходната заявка и да указва датата на 
подаване на тази заявка.
(4) Приоритетното свидетелство трябва 
да съдържа оригинала на удостоверението 
по ал. 2.
(5) Когато заявителят е различен от заяви-
теля, посочен в приоритетното свидетелство, 
към него се прилага и документ за прехвърляне 
правото на заявяване. Ако такъв документ не 
е представен, заявителят се поканва писмено 
да го представи по реда на чл. 83, ал. 4.
(6) Превод на български език на при- 
оритетното свидетелство и на документа за 
прехвърляне правото на заявяване се пред-
ставя от заявителя по искане на Патентното 
ведомство при необходимост.
(7) Когато заявителят претендира за при-
оритет съгласно чл. 44, ал. 3 от ЗПРПМ от 
по-рано подадени от него заявки, по които 
няма издаден защитен документ, той трябва 
да посочи заявителските номера и датата 
на подаването им в Патентното ведомство. 
Приоритетни свидетелства не се изискват.
(8) Ако претенцията за приоритет не е 
уважена, за приоритетна дата се приема 
установената дата на подаване на заявката.
Единство на заявката
Чл. 77. (1) Единството на заявката се пре-
ценява въз основа на чл. 40 от ЗПРПМ.
(2) По смисъла на чл. 40, ал. 1 от ЗПРПМ 
общият изобретателски замисъл се преце-
нява при анализа за наличие на техническа 
връзка между една или повече от еднаквите 
или подобните специфични технически ха-
рактеристики.
(3) По смисъла на чл. 40, ал. 2 от ЗПРПМ 
подобни специфични технически характерис-
тики са тези, които:
1. имат различна структура и показват 
подобни действия и/или свойства;